**BARCELONA DE SERVEIS MUNICIPALS, S.A.**

**BASES PROMOCIÓ SORTEIG ESTACIÓ BARCELONA NORD – SANT JORDI 2023**

1. **Identificació de l’organitzador**
* **Organitzador:** Barcelona de Serveis Municipals, S.A. (B:SM)
* **Domicili social:** Calàbria 66, 08015 Barcelona
* **CIF:** A08765919
* **Correu electrònic:** estacionordxxss@gmail.com
1. **Termini de participació**

El termini de participació d’aquesta promoció serà del 20/04/2023 fins al 20/05/2023, ambdós inclosos. No s’acceptarà cap participació fora d’aquestes dates a menys que la promoció sigui prorrogada per part de l’organitzador, previ avís al web [barcelonanord.barcelona](https://barcelonanord.barcelona/) i/o els perfils oficials de xarxes socials.

1. **Mecànica i requisits de la promoció**

Aprofitant les dates properes a Sant Jordi es realitzarà un sorteig al perfil d’Instagram de l’Estació Barcelona Nord mitjançant el sorteig d’un estabilitzador per mòbil ZHIYUN GIMBAL SMOOTH BLANCO, el llibre “Las mejores rutas del mundo por carretera” i el joc “Travel. La vuelta al mundo en 1000 preguntas” amb un valor total màxim de 113,90€.

* Una vegada anunciada la persona guanyadora, haurà de comunicar a B:SM l’acceptació del premi, que en cap cas es podrà bescanviar pel valor monetari del producte.
* Podran participar, totes les persones físiques majors d'edat que hagin realitzat correctament tots els passos sol·licitats al sorteig.

INSTAGRAM:

Els requisits de participació són:

* **Seguir el perfil d’Instagram** de l’Estació Barcelona Nord.
* Donar **“m’agrada”** a la publicació del sorteig.
* **Comentar** la publicació del sorteig, **mencionant un mínim de dues comptes** d’Instagram dins del mateix comentari, únicament es comptarà una participació per compte concursant.
* Es tracta d’un sorteig de **participació gratuïta.**

Aquests requisits es comprovaran mitjançant les eines informàtiques d’anàlisi de dades de les que disposa internament B:SM.

1. **Realització de la promoció**

Es designarà una persona guanyadora entre el 22/05/2023 i el 26/05/2023. També es designarà un total de 7 persones suplents, que substituiran la persona guanyadora en el cas que no accepti el premi en el termini establert o hagi estat desqualificada per incompliment de la mecànica i requisits de la promoció.

La selecció de la persona guanyadora i suplents es realitzarà de forma aleatòria a través de la plataforma *Easypromos*. En concret, *Easypromos* és una plataforma que garanteix la transparència del resultat del sorteig i, com a prova d’això, emet un certificat de validesa per a cadascun dels seus sortejos, el resultat del qual és inalterable per part de l’organitzador del sorteig, i que qualsevol participant pot sol·licitar a l’organitzador.

1. **Premi**

El premi consta d’un estabilitzador per mòbil ZHIYUN GIMBAL SMOOTH BLANCO, el llibre “Las mejores rutas del mundo por carretera” i el joc “Travel. La vuelta al mundo en 1000 preguntas” amb un valor total màxim de 113,90 euros.

* El premi no és bescanviable pel seu import econòmic.
* L'enviament del premi al domicili de la persona guanyadora anirà a càrrec de B:SM, sempre que el domicili es trobi dins la Península Ibèrica, Balears i Canàries.
* L'àmbit territorial del sorteig serà nacional, abastant Península Ibèrica, Balears i Canàries.
* Serà necessari disposar d'una adreça de lliurament dins d’aquest territori, ja que només es farà lliurament del premi a la Península Ibèrica, Balears i Canàries.
1. **Notificació de la persona guanyadora**

La notificació a la persona guanyadora i la publicació de les persones suplents tindrà lloc entre el dia 22/05/2023 i el 26/05/2023 a través dels perfils de xarxes socials de l’Estació Barcelona Nord, via missatge privat a Instagram i/o a través del web [barcelonanord.barcelona](https://barcelonanord.barcelona/).

B:SM es posarà en contacte amb la persona guanyadora via missatge privat a Instagram. També es comunicarà la persona guanyadora a través del web [barcelonanord.barcelona](https://barcelonanord.barcelona/) i el compte d’Instagram de l’Estació Barcelona Nord.

Si la persona guanyadora no contacta amb l’organitzador després de 24 hores, no accepta el premi o bé no reuneix els requisits de participació, el premi s’atorgarà al primer participant suplent, que disposarà de 24 hores més per comunicar-se amb l’organitzador.

En cas que el primer participant suplent no es comuniqui amb l’organitzador en el termini de 24 hores, no accepti el premi o bé no reuneixi els requisits de participació, el premi s’atorgarà al segon participant suplent, i així successivament.

Si ni la persona guanyadora ni les persones suplents designades no es posen en contacte amb l’organitzador no accepten el premi o no reuneixen els requisits de participació, el sorteig quedarà desert.

1. **Cessions de drets d’imatge i/o propietat intel·lectual**

En participar en aquesta promoció, la persona guanyadora i les persones suplents accepten que es faci públic el seu nom i/o nom d’usuari i/o foto de perfil d' Instagram amb l’objectiu de comunicar els resultats de la promoció.

1. **Publicacions o comentaris**

L’Estació Barcelona Nord es reserva el dret de retirar comentaris que consideri que no s’adeqüen a l’objecte del sorteig i/o siguin ofensives, de mal gust, de caràcter polític o inapropiats per qualsevol motiu. Igualment, es retiraran els comentaris que vulnerin o puguin vulnerar qualsevol normativa d’àmbit nacional, europeu i/o internacional i, en especial, les condicions d’ús subscrites per a totes les persones usuàries de l’Estació Barcelona Nord i altra normativa d’aplicació pròpia de l’Ajuntament de Barcelona.

1. **Pròrrogues o suspensions**

L’organitzador es reserva el dret de prorrogar la promoció, previ avís al web [barcelonanord.barcelona](https://barcelonanord.barcelona/) i/o els perfils oficials de xarxes socials. També pot contemplar la cancel·lació de la mateixa per a casos de força major que impedeixin que la promoció es desenvolupi en la data prevista.

1. **Desqualificacions o penalitzacions**

L’organitzador es reserva el dret de desqualificar les persones participants que incompleixin les regles de la promoció o hagin actuat de forma fraudulenta.

1. **Exoneració de responsabilitat de l’organitzador en el cas d’incompliment de les persones participants**

Les dades de les persones participants es prendran d’aquelles facilitades per l’usuari/usuària. B:SM queda eximida de qualsevol responsabilitat en el supòsit d’existir algun error en la captura o transcripció de les dades facilitades per les pròpies persones participants que impedís la seva identificació. B:SM podrà sol·licitar a la persona guanyadora la seva identificació mitjançant fotocòpia de DNI o una altra documentació vàlida per verificar la seva identitat i la seva majoria d’edat.

1. **Protecció de dades de caràcter personal**

Un cop realitzat el sorteig es demanaran les dades de la persona guanyadora: Nom, cognoms, DNI, adreça, correu electrònic i telèfon.

Tota la informació facilitada té caràcter confidencial.

**Consentiment i legitimació:** Les persones participants accepten el tractament de les seves dades pel mer fet de la seva participació al sorteig esmentat d’Instagram. La base de la legitimació per el tractament de les dades, és doncs la voluntat expressa de participació en el sorteig.

Les dades de caràcter personal que es facilitin hauran de ser verídiques, actuals i pròpies.

L’entitat responsable del tractament de les dades és B:SM amb correu electrònic de contacte a aquests efectes protecciodades@bsmsa.cat

**Finalitat del tractament:** En compliment del què disposa la Llei Orgànica 3/2018, de 5 de desembre, de Protecció de Dades Personals i garantia dels drets digitals, d’acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46 / CE, en el que es regula el dret d’informació en la recollida de les dades de caràcter personal, es deixa constància que les dades personals obtingudes com a fruit de la participació en el sorteig únicament podran ser utilitzades per a les següents finalitats:

1. Realitzar el manteniment, compliment, desenvolupament i gestió del present sorteig.
2. Contactar amb la persona guanyadora i publicar el seu nom en el compte o perfil de l’Estació Barcelona Nord a Instagram com a guanyadora del premi, incloure el nom a les webs associades al servei o altres xarxes socials gestionades per B:SM, així com en notes o comunicats de premsa i/o qualsevol altre material publicitari o promocional associat al sorteig. Les dades també seran tractades per a la comprovació del compliment de les condicions per ser persona participant i guanyadora, gestionar l’entrega del premi i complir amb les obligacions fiscals.

En cas de no estar d’acord amb el tractament descrit per les finalitats indicades, preguem l’abstenció en la participació del sorteig.

Tota la informació facilitada sobre dades personals i altra informació de les persones participants en el sorteig, es registra en un arxiu digital, i és necessària per a l’adquisició de les persones participants, la identificació de la persona guanyadora i l’assignació del premi.

**Cessió de dades a tercers:** No es cediran dades a tercers excepte per obligació legal.

Termini de conservació de les dades: les dades seran tractades fins que acabi el present sorteig.

**Drets:** Les persones participants podran exercir en qualsevol moment els drets d’accés, rectificació, cancel·lació o oposició previstos a la normativa aplicable en matèria de protecció de dades de caràcter personal. A aquests efectes, hauran de dirigir una sol·licitud escrita a B:SM, carrer Calàbria, 66, 5ª planta (08015-Barcelona), o al correu electrònic protecciodades@bsmsa.cat. Podran també oposar-se a la recepció de futures comunicacions comercials mitjançant l’enviament d’un correu electrònic amb la paraula “Baixa” a l’assumpte de l’adreça electrònica esmentada.

Qualsevol reclamació sobre el tractament de les seves dades s’haurà d’interposar davant l’Agència Espanyola de Protecció de Dades, C/ Jorge Juan, 6, 28001 Madrid ([www.agpd.es](http://www.agpd.es/)).

**Informació addicional:** Les persones usuàries poden consultar la política de privacitat de l’Estació Barcelona Nord de forma detallada a la pàgina web de l’Estació Barcelona Nord.

1. **Fiscalitat**

B:SM no tindrà l’obligació d’aplicar la retenció a compte de l’Impost sobre la Renda de les Persones Físiques (IRPF), atès que la totalitat del premi té un valor inferior a l’import de 300.-€, de conformitat amb l’art. 75.3.f) del Real Decret 439/2007, de 30 de març, pel qual s’aprova el Reglament de l’Impost sobre la Renda de les Persones Físiques.

Tanmateix, s’informa a la persona guanyadora que el mateix té la consideració de guany patrimonial no derivat de transmissions, quedant subjecte a tributació directa (IRPF) i essent responsabilitat de la persona guanyadora el compliment de les seves respectives obligacions fiscals.

En aquest sentit, B:SM no serà responsable de les repercussions fiscals que l’acceptació del premi pogués tenir en la fiscalitat de la persona guanyadora que serà, en tot cas, per compte d’aquesta.

1. **Contacte i reclamacions**

Les persones participants podran contactar amb l’organitzador per tal d’emetre qualsevol dubte o reclamació relacionats amb aquesta promoció a través d’un correu electrònic a estacionordxxss@gmail.com o per missatge privat al compte d’Instagram de l’Estació Barcelona Nord.

1. **Acceptació de les bases**

La participació a la promoció suposa l’acceptació de les presents bases.